Vivi Täckholm
Vivi Täckholm var en svensk botaniker.
I 1933 fortsatte Vivi Täckholm sin mands, Gunnar Täckholms (1891-1933), arbejde med Egyptens flora og undervisningen af egyptiske studenter, men rejste hjem til Sverige i 1939. I 1946 vendte hun tilbage til Egypten og var fra 1948 til 1978 professor i botanik ved Cairo Universitet.
Hun har udgivet bøger om Egyptens flora, også om planterne i Egyptens oldtid. Hendes mest kendte værker er Students' Flora of Egypt (1956) og Faraos blomster (1951).